Pais Basch

Ij Pais Basch (an ëspagneul: País Vasco; an  basch: Euskadi) a son un-a dle 17 Comunità autònome ch'a formo ël Regn dë Spagna.

A l'han na surfassa ëd 7234 km2 e a conto anviron 2.133.000 abitant.

La capital a l'é Vitoria-Gasteiz.

 Geografìa 
Ij Pais Basch as treuvo ant ël nòrd dël pais e a confin-o a nòrd con la Fransa e l'Océan Atlàntich, a sud con le comunità autònome 'd La Rioja e 'd Castija e León, a òvest con la Cantabria e a est con la Navarra.


 Ij Basch 
Ël pòpol basch a l'é na nassion ch'a së slontan-a motobin për etnìa, lenga e coltura da cola spagneula; contut che ij Pais Basch a gòdo 'd larga autonomìa andrinta a lë stat ëspagneul, a arvéndico da sempre l'indipendensa formal.

 Euskal Herria 
L'espression Euskal Herria a marca la popolassion che a parla la lenga basca. 
Euskal Herria a mostra tant col ch'a l'é 'l teritòri abità dai basch che l'ansem dij basch coma përson-e (coma se për indiché 'l Piemont e ij piemontèis as dovrèissa la midema paròla). Sòn përchè ij basch a son sempre restà unì pì da soa coltura (dzortut da soa lenga) che da l'unità dël teritòri. Donca un basch a l'é dzoratut un che a parla la lenga basca (ciamà an basch Euskaldun, chi a parla basch) anans d'esse na përson-a che a viv an Euskal Herria.

Euskadi a l'é na paròla anventà da Sabino Arena (pare dël nassionalism basch modern), che a veul indiché nomach ël teritòri basch a diferensa d'Euskal Herria.

 Lenga 
La lenga nassional a l'é 'l basch; le lenghe ufissiaj a son ël basch e lë spagneul.

 Anliure esterne 
 Sit istitussional an basch
 Sit istitussional an espagneul

Categorìa:Spagna